text: Vej åben igen efter alvorligt færdselsulykke
  07 oktober 2019 kl. 18.38
  Sent mandag aften åbnede politiet Obbekærvej/Ribevej for trafik igen, efter vejen i flere timer havde været spærret på grund af en færdselsulykke, hvor to unge mænd kom til alvorligt til skade. 
  Artiklen er opdateret tirsdag klokken 05.54 med politiets oplysninger om, at vejen nu igen er åbnet og om de tilskadekomnes tilstand. 
  To mænd i 20'erne kom alvorligt til skade, da de sammen med en mand midt i 30'erne forulykkede i en bil på Obbekærvej/Ribevej ved Rødding.
  Ulykken skete kort før klokken 19.30 mandag aften og betød, at politiet spærrede vejen for trafik, mens oprydningsarbejdet og undersøgelser af omstændighederne ved uheldet foregik.
  Omkring klokken 23 var arbejdet færdigt, og politiet åbnede vejen igen.
  Slynget ud af bilen
  Der var tale om en soloulykke, hvor de tre mænd blev slynget ud af bilen.
  De to mænd i 20'erne kom alvorligt til skade, og mindst en af dem blev fløjet med helikopter til hospitalet. Tirsdag morgen havde politiet ikke nogen oplysninger om, hvorvidt deres skader var livstruende.
  Manden midt i 30'erne slap med mindre knubs.
  Det var en af mændene i 20'erne, som kørte bilen. Syd- og Sønderjyllands Politi kan endnu ikke sige, hvad årsagen til ulykken var.
  